Fransiyaning Ruey-Malmezon shahrida Buxoro bilan birodarlik munosabatlari o‘rnatilishining 15 yilligi nishonlandi

Fransiyaning Ruey-Malmezon shahrida Buxoro bilan birodarlik munosabatlari o‘rnatilishining 15 yilligiga bag‘ishlangan “Buyuk Ipak yo‘li” ko‘rgazmasining ochilishi bo‘lib o‘tdi, deb xabar bermoqda UzDaily.

Ko‘rgazma Ruey-Malmezon merligi, Buxoro hokimligi va Fransiyadagi O‘zbekiston elchixonasi ko‘magida tashkillashtirilgan. Tadbirda ikkala shahar ma’muriyatlari, fransuz jamoatchilik va ishbilarmon doiralari vakillari, shuningdek mahalliy OAV ishtirok etdi.
Fransiya Milliy Assambleyasi deputati Patrik Olye ushbu ko‘rgazma fransuz jamoatchiligining O‘zbekistonga bo‘lgan qiziqishi ortganidan dalolat berishini ta’kidladi. Ko‘rgazma doirasida O‘zbekistonning tarixiy shaharlariga bag‘ishlangan hujjatli filmlar namoyishi, shuningdek, mahalliy olimlarning ma’ruza va taqdimotlari bo‘lib o‘tdi.